**Фальклорнае свята «Гуканне вясны»** **для вучняў 1-4 класаў**

                                                                               Н М. Карпач,

                                                                               настаўнік пачатковых класаў

****

**Мэта**: знаёмства дзяцей са святам “ Гуканне вясны”, далучэнне дзяцей да традыцый народнай культуры.

**Задачы:**

• стварыць умовы для фарміравання атмасферы вясёлага народнага свята “Гуканне вясны”;

• стварыць ўмовы развіцця творчых здольнасцей выхаванцаў, памнажэнню народнай спадчыны;

• садзейнічаць выхаванню любові да роднага краю, да Радзімы і яе людзей.

**Абсталяванне:**беларускія нацыянальныя касцюмы; касцюмы: Вясны, Лешага, Бабы-Ягі, Сарокі; кветкі і птушкі з паперы; беларускія ручнікі; хата Бабы-Ягі; ключы; кніга “Мудрая”; мятла.

**Ход свята**

**1 зазывала**. Сонейка вясновае радасна ўсміхаецца,

                     Ззяе ўсё абноваю: - Прывітанне, раніца!

**2 зазывала**. За лясамі сінімі гром гудзе-стараецца,

                   Гурт дзяцей вясёлых на свята спяшаецца.

*Уваходзяць дзеці ў хату.*

**1 зазывала**. Добры дзень, дарагія госці! Калі ласка, заходзьце, сядайце, ды вакол сябе паглядайце!

**2 зазывала**. Наша беларуская хата ўсім багата: цацкамі драўлянымі, ручнікамі саматканымі, зоркамі саламянымі, пеўнікамі маляванымі.

**1зазывала.** Вас паважаныя, мы чакалі, свята без вас не пачыналі.

**2 зазывала**. На нашым свяце не будзе часу сумаваць.

**1зазывала.** На нашым свяце трэба спяваць, смяяцца, танцаваць.

**2 зазывала**. Каб час дарэмна не гублялі, шчыра запрашаем вас з намі

**Разам:** ВЯСНУ ГУКАЦЬ !!!

*Песня “Сёння ў нашай хаце свята”*

*1.Сёння ў нашай хаце свята,*

*Калі ласка ў нашу хату.*

*Гэй, рады прыняць –*

*Гуляць дык гуляць.*

*Прыпеў:*

*Сёння гудзе ад ранку*

*Ў нас гулянка,*

*А ўчора звячора.*

*З намі гуляй, хто хоча*

*Хоць да гочы,*

*Хто адгуляў – спачывай!*

*2.Ліха з горам ды бядою*

*Скосім разам з лебядою.*

*Гэй, кінь гараваць –*

*Гуляць дык гуляць*

*Прыпеў:*

*3.Покуль жывы ў свеце людзі,*

*Так ці гэтак – неяк будзе.*

*Гэй, жыць не ўміраць,*

*Гуляць дык гуляць!*

*Прыпеў:*

**1зазывала**. Выходзьце з хаты людзі,

                    Вясну гукаць будзем!

**2 зазывала**.Каб быў хлеб і да хлеба ў хаце,

                      Будзем, будзем вясну гукаці!

*Дзеці ідуць на пагорак.*

**1 зазывала.** Свята песенькай сустракаем,

                     Вясну-матухну гукаем!

*Песня “Вясна, красна!”*

*Вясна-красна, хадзі сюда.*

*А ты, зіма, ступай за ляса.*

*Надаела нам, да наскучыла.*

*Усе сустаўчыкі прымарозіла.*

*Вясна-красна, праганяй зіму.*

*Праганяй зіму, сустракай лета.*

*Вясна-красна, хадзі сюда.*

*А ты, зіма, ступай за ляса.*

*Надаела нам, да наскучыла.*

*Усе сустаўчыкі прымарозіла.*

**1**.Я вясну гукаю:

Прылятайце птушкі,

З сонечнага краю.

Я вясну гукаю!

1. Я вясну гукаю:

Выбягайце кветкі,

З пушчы цёмнай, з гаю,

Я вясну гукаю!

**3**.Я вясну гукаю:

Выплывай вясёлка,

К нам з-за небакраю.

Я вясну гукаю.

1. Мы вясну чакаем,

Мы вясну гукаем:

-Прыходзь, вясна!

З ручайком бурлівым,

З рэчкай гаманлівай,

Прыходзь, вясна!

**Дзеці:** Гу-у-у!

*Выходзіць вясна.Яна кружыцца, раскідвае кветкі.*

**Вясна:** Хто гэта мяне гукае?

           Хто ў госці запрашае?

             Прывітанне, любыя дзеці!

             Чакаюць мяне ўсе на свеце.

             Каб хутчэй я прыхадзіла.

             Снег на ўзгорках растапіла.

             Разбудзіла наваколле.

             Ручайкі пусціла ў поле.

             Лёд зламала на рацэ

             І прынесла ў руцэ.

             Сонейка агеньчыкі,

            Жоўтыя праменьчыкі.

**5**.Маладая вясна,

Залатая пара.

Будзь красна і ясна,

Не шкадуй нам дабра.

**1**.Вокам Маткі зірні,

Бледнасць з твару згані.

Дай уздужаць малым

Пад паветрам тваім.

*Гульня “Арэлі”*. *Дзеці стаяць у крузе, трымаючыся за рукі, і махаюць імі ўперад-назад.*

*Гой-да, гой-да, на арэлі селі,*

*Гой-да, гой-да, песеньку запелі.*

*Вось так, вось так, хутка раскачаліся!*

*(Тупацяць нагамі, паскараючыся з кожным разам)*

*Вось так, вось так - весела смяяліся!*

**Вясна:** У госці я да вас прыйшла,

Падарунак прынясла.

З-за гор, з-за мароў

Вязку залатых ключоў.

Той, хто іх у кішэні мае –

Цуда-дзверы адчыняе.

Там Зіма ад усіх хавае:

З поля жыта маладое,

З неба сонца залатое,

Кветкі са ўсяго ўзлесся,

І вясёлку, і заранку,

Што пяе ў лесе ранкам.

Вось ключы, хутчэй ідзіце

І вароты адчыніце.

**2**.Прыгажосць мы сустракаем,

Усе яе даўно чакаем.

Каб па ўсёй зямлі прайшла

У промнях шчасця і святла.

*Уваходзіць Лешы.*

**Лешы:** Так салодка спаў я ў ночы,

           Нават скамянелі вочы.

           Сніў пакой я, цішыню,

           Бачыў – мох расце на пню…

*Ходзіць, разглядае дзяцей, Вясну.*

**Лешы:** Тут Вясна і дзеці,

             найхутчэйшыя на свеце.

           Наляцелі, быццам мухі,

           Дык яшчэ пяюць над вухам.

           Падавай ім траўні, кветкі,

           Матылькоў і пчол улетку,

           Песні жаўрукоў у полі.

            Як жа ж, дудкі, не дазволю!

*Бегае, шукае Бабу-Ягу.*

           Эй, Ягусенька-Яга,

           Ты, драўляная нага.

           Паспяшай сюды хутчэй –

           Трэба падмануць дзяцей,

           І ключы ў іх сцягнуць,

           Не змаглі каб адамкнуць

           Тыя дзверы з прыгажосцю.

          Што зіма закрыла з злосцю.

**Баба-Яга** *(з-за дзвярэй):*Чую-чую, лясунок,

                                          Мой любімы абібок,

                                          Паспяшаю, як магу,

                                          Валачу сваю нагу.

                                        Дзе ключы?*(Звяртаецца да Лешага)*

**Лешы:** Ды вунь ляжаць.

**Баба-Яга:** Трэба свята сапсаваць.

**Лешы:** І Вясну адсюль прагнаць.

**Баба-Яга:** Гэта хутка я зраблю

                  Вельмі ж свята не люблю.

                  Ты ж хапай ключы і ходу,

                   Ніхто не прыйдзе на падмогу.

*Лешы забірае ключы і ўцякае.*

**Лешы:** Эй, Яга, нясі хутчэй

           Свой на новых батарэях

           Для палётаў агрэгат,

           Паляцець я буду рад. *(Адлятаюць)*

**3**.Што цяпер нам усім рабіць?

Як варота адчыніць?

Як вярнуць зямлі вясёлку

І бярозку-беластволку,

Кветкавы пах і птушак спеў,

Зелень траў і шэпат дрэў!

**Вясна:** Вы ідзіце да сарокі,

           Да сарокі-белабокі,

           А яна заўсёды рада

           Усім даваць свае парады.

**Сарока:** Гэта хто сюды трапляе,

             Хто там сцежкаю пятляе?

             Ой, хутчэй, я рада вам,

             Памагу ўсім сябрам.

**4**.Мы ідзём па белым свеце:

Сонейка ў нас не свеціць,

Жаваронкі не спяваюць,

Белы снег у палях не таіць,

Травы ў лузе не растуць,

І пралескі не цвітуць.

**5**. Трэба нам да Бабы-Ягі

Старой, касцяной нагі,

Там ключы, іх трэба ўзяць,

Ды вароты адчыняць.

**Сарока**: Вы прыйшлі ў самы час,

             Я прыляцела адтуль якраз.

             Па маіх слядах ідзіце,

             Ды глядзіце. Не блудзіце,

             Хатка там на кур’іх лапах,

             Сізы сыч сядзіць на даху.

             У хатцы той жыве Ягуша,

            Вельмі старая яна.

            Але злосці ў ёй – дай Божа …

            Хто ж яе з вас пераможа?

**Дзеці:** Мы ўсе разам!

**Сарока:** Малайчынкі!

               Усе вы, хлопчыкі і дзяўчынкі!

               А, каб адалець старуху,

               Вось вам бубен

               Дапаможа ў цяжкі час.

               Я ж чакаць тут буду вас.

*Гульня “Бубен”*

*Дзеці становяцца ў круг і пад музыку перадаюць бубен. Калі музыка спыняецца, той, у каго бубен, выходзіць на сярэдзіну круга і гавароцыь:*

*Як топну нагой,*

*Ды прытопну другой.*

*Кругам пакружуся,*

*Усім пакажуся.*

*Гэты ўдзельнік пакідае круг, гульня працягваецца.*

*Дзеці паварочваюцца да хаткі Бабы-Ягі.*

**Усе:** Хатка, хатка, пакруціся,

       Тварам к дзецям павярніся,

       Дзверы хутка адчыняй,

       Бабку-Ёжку выганяй!

**Баба-Яга:** Слухай, хатка, ты хутчэй

                 Адвярніся ад дзяцей.

**Усе:** Да нас!

**Баба-Яга:** Да мяне!

**Усе:** Да нас!

**Баба-Яга:** Да мяне!

  Хто тут хатку павяртае,

   Бабку-Ёжку выганяе?

**1**.Гэта, мы, ты не крычы,

Аддавай хутчэй ключы!

А не то…Закруцім так,

Што не вылезеш ніяк.

Будзеш лётаць ты па крузе

У хаце, як у цантрафузе.

**Баба-Яга:** *(Спужаная* Не магу адразу даць,

                 трэба мне вас паспытаць.

*(Дастае кнігу “Мудрая”)*

                 Не сядзіце, не чакайце,

                 А загадкі адгадайце.

**Загадкі**

**1**.Мяту, мяту – не вымяту,

Нашу, нашу – не вынашу,

Як пара прыйдзе –

Само яно выйдзе. (Сонейка)

**2**.Што нас корміць, а есці не просіць? (Зямля)

**3**.Каляровае карамысла праз рэчку павісла. (Вясёлка)

**4**.Сівыя бараны ў небе плывуць. (Аблокі)

**5**.Спаць кладзецца, скіне тапкі,

І паціху смокча лапу.

А вясна дыхне ледзь-ледзь –

Прачынаецца …(мядзведзь).

**6**.У церамку жыве,

Прыгожы голас мае.

Спявацьвялікі ён мастак.

Ну, а завецца птушка …(Шпак)

**7**.З выраю першы вяртаецца,

з песняй да свету звяртаецца,

поля і неба сябрук, -

гэта, вядома …(Жаўрук)

**Лешы:** Бачу, розуму хапае.

           Я заданне ўскладняю.

           Хопіць вам ужо гадаць,

           Лепей прымаўкі і прыказкі назваць.

*Лешы пачынае фразу, дзеці яе заканчваюць. Той, хто правільна адказаў атрымлівае кветачку.*

• Ласкавае сонца, што …(вясновы дзень).

• Вясною работы …(ад нядзелі да суботы).

• Вясна красна …(кветкамі), а восень …(палеткамі).

• Вясенні дзень …(год корміць).

• Вясною дажджы …(не лішнія).

* Калі ў сакавіку вада цячэ, у красавіку трава... (не расце).  
  • Травень халодны—год... (хлебародны).  
  • Калі ў чаромхі многа цвету— лета будзе... (мокрым).  
  • Птушкі ўюць гнёзды на сонечным баку—лета будзе... (халодным).

**Баба - яга:**Вось яшчэ адна ўмова:

                   Вы без справы не сядзіце,

                   Нас хутчэй развесяліце.

**Лешы:** Вам магу я падказаць,

           Трэба спець і паскакаць.

*Танец “Падеспань”*

**Баба-Яга:** Што ж тут робіцца на свеце!

                   Пераможцам сталі дзеці;

                   Эй, Лясун, нясі ключы.

**Лешы:** Я не ведаў, што яны

           Так чакаюць дзён вясны. –

           Вось бярыце, адчыняйце,

           Прыгажосць вы сустракайце.

*Вясна бярэ ключы і адчыняе вароты.*

**2**.Якое хараство – вясна!

Вясне мы ўсе заўсёды рады.

Святкуе наша старана

Сягоння дні сваёй улады.

1. Бушуй, спявай, цвіці

І ззяй вясёлкай у расінках.

Каб лёгка нам было ісці

Жыццёвай сонечнай сцяжынкай.

*Песня Жавароначкі, прыляціце”*

*1. Жавароначкі, прыляціце,*

*Вясну красную прынясіце*

*Каб сонейка засвяціла,*

*Каб снег белы растапіла,*

*Каб садочкі расквяціла.*

*2. Жавароначкі, прыляціце,*

*Зямлю-матухну абудзіце*

*І дожджыкам напаіце,*

*Каб травачкі нарасціла,*

*Каб волікаў накарміла.*

*3. Жавароначкі, прыляціце,*

*Цёпла сонейка прынясіце,*

*А зімачку прыбярыце,*

*Бо зімачка надаела -*

*Нам хлебушак пераела.*

**4**.Жыта-жыцейка хай рунуе,

Кветкі-красачкі хай квітнеюць.

Свята шчыра мы сустрэлі,

Птушкі з выраю прыляцелі.

*Дзеці падкідваюць птушак,зробленых з паперы.*

*Гульня “Хатняя жывёла”*

*Гучыць беларуская народная песня “Кірмаш”. Дзеці, узяўшыся за рукі, ідуць па кругу.Пасярэдзіне —”баба”, якая спявае і суправаджае словы смешнымі рухамі. Дзеці павінны здагадацца, чый вобраз яна стварае.*

*Бабка Еўка, дзед Талаш*

*Паехалі на кірмаш.*

*Што павезлі прадаваць?*

*Паспрабуйце адгадаць.*

*Гульня паўтараецца некалькі разоў, кожны раз ролю бабы выконвае хтосьці іншы.*

**Вясна:** Час нам, дзеці, развітацца:

           Да працы трэба мне вяртацца.

Хай вам, людзі, будзе даспадобы

Веснавы і цёплы гэты дзень.

Каб заўсёды былі вы ў згодзе:

кожны час і кожны дзень.

Каб заўсёды дзеці ўсміхаліся,

І свяціла сонца над зямлёй.

Каб жылі ў згодзе, працавалі

Моцнаю і дужаю сям’ёй.

Яснага блакітнага вам неба,

Светлых зорак усім вам уначы,

Каб на стале заўсёды была краюха хлеба

І каб святло вы неслі ў сваёй душы.

Заспявайце, калі ласка, мне адыходную!

**5**.Хопіць, нам ужо, сябры,

Скакаць, смяяцца,

Трэба зараз нам, сябры,

З вамі развітацца.

*Песня “Бывайце здаровы”*

*1.Бывайце здаровы,*

*Жывіце багата,*

*А мы ўжо паедзем*

*Да дому, да хаты.*

*У зялёнай дуброве*

*Мы начаваць будзем*

*І вашае ласкі*

*Вавек не забудзем.*

*2.У вашам калгасе*

*Шырокае поле,*

*Няхай жа на шчасце*

*Цвіце ваша доля.*

*На рэчках на вашых*

*Бурлілі каб воды,*

*Каб плавалі з крыкам*

*Гусей карагоды*